Pengarah Bad Boys For Life Arahkan Siri Disney+ Ms. Marvel
Selepas She-Hulk mendapat pelakon dan pengarah, satu lagi rancangan Marvel Disney+ mula menunjukkan perkembangan. Terbaru, pengarah Bad Boys for Life, Adil El Arbai dan Bilall Fallah, bersama Sharmeen Obaid-Chinoy dan Meera Menon telah dipilih untuk mengarahkan rancangan Ms. Marvel. Siri televisyen Ms. Marvel telah diumumkan semasa Expo D23 yang berlangsung tahun lalu, dengan penulis lakon layar dari Britisih, Bisha K. Ali (Four Weddings and a Funeral) telah dipilih untuk menulis lakonlayar dan menjadi ‘showrunner’. Presiden Marvel Studios, Kevin Feige turut mengesahkan bahawa Ms. Marvel serta Moon Knight dan She-Hulk akan menuju ke layar perak.  El Arbi dan Fallah mula menjadi perhatian penonton Amerika Syarikat apabila mengarahkan filem ketiga francais Bad Boys lakonan Will Smith dan Martin Lawrence. Mereka berdua kini sedang bekerjasama dengan Netflix untuk menghidupkan kembali francais aksi-komedi, Beverly Hills Cop 4. Sementara itu, Obaid-Chinoy dikenali menerusi dokumentari A Girl in the River: The Price of Forgiveness dan Saving Face, manakala Menon terkenal dengan beberapa siri televisyen termasuklah You, For All Mankind dan The Punisher.  A Girl in the River: The Price of Forgiveness  Kamala Khan pertama kali diperkenalkan dalam komik Captain Marvel #14 yang diterbitkan pada 2013. Gadis berketurunan Pakistan-Amerika ini telah terdedah dengan ‘Terrigen Mists ‘ dan memberikan abiliti untuk berubah bentuk. Dia bukan sahaja mampu merengangkan anggota bandanya untuk menjadi panjang dan lebar, tetapi dia juga mampu untuk mengecil dan membesar dengan saiz yang luar biasa. Diinspirasikan oleh Carol Danvers, Khan pernah dinaikkan pangkat menjadi Captain Marvel, dan mengambil keputusan untuk menggunakan moniker Ms. Marvel dalam menentang jenayah dan melakukan kebaikan.   Setakat ini, barisan pelakon dan tarikh tayangan masih belum diumumkan.